potvarkis

DĖL ŠILALĖS RAJONO SAVIVALDYBĖS TARYBOS 4 POSĖDŽIO SUŠAUKIMO

2019 m. birželio 13 d. Nr. T3-27

Šilalė

Vadovaudamasis Lietuvos Respublikos vietos savivaldos įstatymo 13 straipsnio 4 ir 6 dalimis, 20 straipsnio 2 dalies 1 punktu ir 4 dalimi:

1. Š a u k i u 2019 m. birželio 21 d. 10.00 val. Šilalės rajono savivaldybės posėdžių salėje Šilalės rajono savivaldybės tarybos 4 posėdį.
2. T e i k i u Šilalės rajono savivaldybės tarybai svarstyti šiuos klausimus:
   1. Dėl Šilalės rajono savivaldybės mero pavaduotojo skyrimo. Pranešėjas Algirdas Meiženis.
   2. Dėl Valdemaro Jasevičiaus paskyrimo į Šilalės rajono savivaldybės administracijos direktoriaus pareigas. Pranešėjas Algirdas Meiženis.
   3. Dėl pavedimo Martynui Remeikiui. Pranešėjas Algirdas Meiženis.
   4. Dėl Šilalės garbės piliečio vardo atrankos komisijos sudarymo. Pranešėjas Algirdas Meiženis;
   5. Dėl Šilalės rajono savivaldybės seniūnaičių rinkimo ir atšaukimo tvarkos aprašo patvirtinimo. Pranešėjas Vilma Kuzminskaitė.
   6. Dėl Šilalės rajono savivaldybės bendruomeninių organizacijų tarybos nuostatų patvirtinimo. Pranešėjas Vilma Kuzminskaitė.
   7. Dėl Šilalės rajono savivaldybės bendruomeninių organizacijų tarybos sudarymo. Pranešėja Vilma Kuzminskaitė.
   8. Dėl įsipareigojimo skirti lėšas. Pranešėjas Danguolė Vėlavičiūtė.
   9. Dėl Šilalės rajono savivaldybės tarybos 2018 m. lapkričio 29 d. sprendimo Nr. T1-235 „Dėl didžiausio leistino pareigybių (etatų) skaičiaus biudžetinėse įstaigose nustatymo“ pakeitimo. Pranešėjas Danguolė Vėlavičiūtė.
   10. Dėl Šilalės rajono savivaldybės tarybos 2019 m. sausio 31 d. sprendimo Nr. T1-14 ,,Dėl sutikimo reorganizuoti Šilalės r. Pajūralio pagrindinę mokyklą, prijungiant ją prie Šilalės r. Kvėdarnos Kazimiero Jauniaus gimnazijos“ pripažinimo netekusiu galios. Pranešėjas Rasa Kuzminskaitė.
   11. Dėl Šilalės rajono savivaldybės tarybos 2018 m. birželio 28 d. sprendimo Nr. T1-158 ,,Dėl apmokėjimo už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos mokyklinių brandos egzaminų vykdymą, kandidatų darbų vertinimą tvarkos aprašo patvirtinimo“ pakeitimo. Pranešėjas Rasa Kuzminskaitė.
   12. Dėl Šilalės rajono religinių bendruomenių rėmimo ir nekilnojamojo kultūros paveldo tvarkybos programos 2019-2021 m. atrankos komisijos ir atrankos komisijos veiklos nuostatų. Pranešėjas Rasa Kuzminskaitė.
   13. Dėl Šilalės r. Kvėdarnos Kazimiero Jauniaus gimnazijos vidaus struktūros pertvarkymo ir nuostatų patvirtinimo. Pranešėjas Rasa Kuzminskaitė.
   14. Dėl Šilalės r. Kvėdarnos Prano Liatuko pradinės mokyklos pavadinimo pakeitimo ir Šilalės r. Kvėdarnos darželio „Saulutė“ nuostatų patvirtinimo. Pranešėjas Rasa Kuzminskaitė.
   15. Dėl Šilalės rajono savivaldybės tarybos 2018 m. gruodžio 21 d. sprendimo Nr. T1-272 „Dėl pritarimo projekto „Bendruomeninių vaikų globos namų steigimas ir vaikų dienos centrų tinklo plėtra Šilalės rajono savivaldybėje“ įgyvendinimui“ pakeitimo. Pranešėjas Martynas Remeikis.
   16. Dėl Šilalės rajono savivaldybės teritorijos ir savivaldybės teritorijos dalies (Šilalės miesto) bendrojo plano keitimo pradžios ir planavimo tikslų. Pranešėjas Martynas Remeikis.
   17. Dėl valstybinės žemės sklypo įrašymo į neprivatizuojamų žemių planą. Pranešėjas Martynas Remeikis.
   18. Dėl Šilalės rajono savivaldybės tarybos 2017 m. Gegužės 25 d. sprendimo Nr. T1-152 „Dėl Šilalės rajono energinio efektyvumo didinimo daugiabučiuose namuose ir savivaldybės viešajame pastate programos patvirtinimo ir administratoriaus skyrimo“ pakeitimo. Pranešėjas Martynas Reimeikis.
   19. Dėl pritarimo jungtinės veiklos (partnerystės) sutarties projektui įgyvendinant projektą „Tauragės regiono komunalinių atliekų tvarkymo infrastruktūros plėtra“. Pranešėjas Martynas Remeikis.
   20. Dėl Šilalės rajono savivaldybės tarybos 2018 m. rugpjūčio 30 d. sprendimo Nr. T1-194 „Dėl Uždarosios akcinės bendrovės „Šilalės šilumos tinklai“ šilumos kainų dedamųjų ketvirtiesiems šilumos bazinės kainos dedamųjų galiojimo metams nustatymo“ pakeitimo. Pranešėja Reimunda Kibelienė.
   21. Dėl sutikimo perimti Šilalės rajono savivaldybės nuosavybėn valstybei nuosavybės teise priklausantį materialųjį turtą. Pranešėjas Reimunda Kibelienė.
   22. Dėl fiksuotų pajamų mokesčio dydžių, taikomų įsigyjant verslo liudijimus 2020 metais vykdomai veiklai, patvirtinimo. Pranešėjas Reimunda Kibelienė.
   23. Dėl gyvenamųjų patalpų išbraukimo iš tarnybinių gyvenamųjų patalpų. Pranešėjas Reimunda Kibelienė.
   24. Dėl Šilalės rajono savivaldybės tarybos 2015 m. kovo 27 d. sprendimo Nr. T1-70 „Dėl Šilalės rajono savivaldybės būsto fondo ir socialinio būsto, kaip savivaldybės būsto fondo dalies, sąrašų patvirtinimo“ pakeitimo. Pranešėjas Reimunda Kibelienė.
   25. Dėl Šilalės rajono savivaldybės tarybos 2015 m. rugpjūčio 27 d. sprendimo Nr. T1-211 „Dėl parduodamų Šilalės rajono savivaldybės būstų ir pagalbinio ūkio paskirties pastatų sąrašo patvirtinimo“ pakeitimo. Pranešėjas Reimunda Kibelienė.
   26. Dėl Šilalės rajono savivaldybės neįgaliųjų reikalų komisijos 2018 metų veiklos ataskaitos. Pranešėjas Danguolė Račkauskienė.
   27. Dėl Šilalės rajono savivaldybės tarybos 2015 m. gegužės 28 d. sprendimo Nr. T1-135 „Dėl Šilalės rajono savivaldybės neįgaliųjų reikalų komisijos sudarymo ir nuostatų patvirtinimo“ pakeitimo. Pranešėjas Danguolė Račkauskienė.
   28. Dėl uždarosios akcinės bendrovės „Šilalės būstas“ informacijos. Pranešėjas Daiva Vaičiulienė.

3. P a v e d u paskelbti šį potvarkį Šilalės rajono savivaldybės interneto svetainėje [www.silale.lt](http://www.silale.lt) ir vietinėje spaudoje.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio potvarkio paskelbimo dienos.

|  |  |  |
| --- | --- | --- |
| Savivaldybės meras |  | Algirdas Meiženis |